Ma mõtlesin, mis asi mind seal juures kriipima jäi - ja vähemalt praegu tundub, et leidsin üles, ebajärjekindluse nimelt: kui probleem on, et nunnu kaisukarulik välimus on mingi väärtus ainult inimese vaatepunktist, siis on ka "mõttekus" väärtus ainult inimese vaatepunktist. Isegi evolutsiooniline või ökoloogiline mõttekus, seni kuni me evolutsioonile või keskkonnale tahet ja väärtushinnanguid ei omista. Rääkimata rahvamajanduslikust mõttekusest või üldisemalt mõttekusest inimese jaoks, mille puhul see on veel ilmsem.